**ZAPISNIK**

**sa 1. sjednice Vijeća mjesnog odbora Grbavac, održane dana 17. studenog 2023. godine u konferencijskoj sali u prizemlju zgrade Općine Podstrana**

(o sjednici se vodi tonski zapis)

Početak sjednice u 14:00 sati

**PRISUTNI VIJEĆNICI:**

1. Marko Mandarić
2. Barbara Uđbinac
3. Jurica Tomić

**OSTALI PRISUTNI:**

1. Branka Jovanović

Predsjednik Vijeća Marko Mandarić pozdravlja sve nazočne. Konstatira da je prisutno troje od pet vijećnika, utvrdio je da postoji potreban kvorum i da Vijeće može početi s radom.

Predsjednik Vijeća M. Mandarić predlaže

***D N E V N I R E*** ***D***

1. ***Usvajanje Zapisnika sa Konstituirajuće sjednice VMO Grbavac,***
2. ***Prijedlog pravila mjesnog odbora Grbavac***
3. ***Prijedlog Poslovnika o radu Vijeća mjesnog odbora Grbavac***
4. ***Rasprava o prijedlogu projekata za program rada za 2024. godinu***
5. ***Razno***

Predsjednik vijeća M. Mandarić stavlja dnevni red na glasanje.

Dnevni red je prihvaćen jednoglasno.

**Ad.1) Usvajanje Zapisnika sa Konstituirajuće sjednice Mjesnog odbora Grbavac**

Predsjednik vijeća M. Mandarić stavlja Zapisnik sa Konstituirajuće sjednice Vijeća mjesnog odbora Grbavac na glasanje.

Zapisnik je sa tri (3) glasa ZA jednoglasno usvojen.

**Ad. 2) Prijedlog Pravila mjesnog odbora Grbavac**

Predsjednik vijeća M. Mandarić kaže kako su svi vijećnici dobili prijedlog Pravila mjesnog odbora Grbavac.

Pitanja i primjedbi nema.

Predsjednik vijeća M. Mandarić stavlja prijedlog na glasanje.

Prijedlog je sa tri (3) glasa ZA usvojen te se donosi

**ZAKLJUČAK**

1. **Usvaja se prijedlog Pravila mjesnog odbora Grbavac.**

**Ad. 3) Prijedlog Poslovnika o radu vijeća mjesnog odbora Grbavac**

Pitanja i primjedbi nema.

Predsjednik vijeća M. Mandarić stavlja prijedlog na glasanje. Prijedlog je sa tri (3) glasa ZA usvojen te se donosi

**ZAKLJUČAK**

1. **Usvaja se prijedlog Poslovnika o radu vijeća mjesnog odbora Grbavac.**

**Ad.4.) Rasprava o prijedlogu projekata za program rada za 2024. godinu**

Predsjednik vijeća M. Mandarić navodi kako do kraja prosinca 2023. godine potrebno je donijeti Program rada za 2024. godinu, jer je zadatak svih vidjeti koji su to mali komunalni zahvati, društvena događanja u svom susjedstvu koje bi mogli izrealizirati kroz slijedeću godinu. Pita ostale vijećnike ima li tko kakav prijedlog za uvrstiti u Program rada za slijedeću godinu.

Vijećnik Jurica Tomić predlaže da se uredi pristup za invalide kroz tumbin kojim se spušta na plažu a razlog tome je i velika fruktuacija ljudi, turista i djece u ljetnim mjesecima.

Predsjednik vijeća M. Mandarić navodi kako misli da to spada u ingerenciju Vodovoda i kanalizacije, pa će to morati malo dublje istražiti.

Dalje navodi kako je on već pripremio program rada pa će ga svim vijećnicima poslati na mail za slijedeću sjednicu mjesnog odbora.

**Ad.5.) Razno**

Pod točkom razno nema komentara.

Sjednica je završena u 14:30 sati.

Zapisnik vodila:

Branka Jovanović

Predsjednik VMO Grbavac

Marko Mandarić